শিক্ষকতার মাধমে ফকির আবদুল মান্নান শাহর কর্মজীবন শুরু হয়। এর পর ১৯৩৪ সালে ব্রিটিশ ভারতের পশ্চিমবঙ্গের চব্বিশ পরগনার আলীপুর জজ কোর্টে আইন পেশা শুরু করে ১৯৩৫ সালে আইনজীবী হিসেবে ঢাকা জজকোর্টে যোগ দেন। ১৯৫১ সালে তিনি ঢাকার হাইকোর্টের এডভোকেট হিসেবে যোগদান করে ১৯৯৩ সাল পর্যন্ত আইন পেশায় নিয়োজিত ছিলেন। তিনি ঢাকা জেলা পরিষদের চেয়ারম্যান ও জেলা পরিষদ চেয়ারম্যান সমিতির সভাপতি ছিলেন। ঢাকা বিশ্ববিদ্যালয়ের আইন উপদেষ্টা এবং সিন্ডিকেট সদস্য ছিলেন। ঢাকা জেলা কারাগার পরিদর্শন কমিটির সদস্য ছিলেন।

১৯৩৬ সালে তিনি কৃষক প্রজা পার্টির সদস্যভুক্তির মাধ্যমে রাজনীতিতে প্রবেশ করে ১৯৪৬ সালে মুসলিম লীগের প্রার্থী হিসেবে পাকিস্তানের এমএলএ নির্বাচিত হয়ে পাকিস্থান আন্দোলনের নেতৃত্ব দিয়েছিলেন। ১৯৪৭-১৯৫৪ সালে তিনি পূর্ববাংলা আইন পরিষদের (এমএলএ) সদস্য ছিলেন। ১৯৫৩ -১৯৫৮ সালে তিনি তদানীন্তন পূর্ব পাকিস্তান মুসলীম লীগের সাধারন সম্পাদক ছিলেন। পরবর্তীতে ১৯৬৫-১৯৬৯ সালে কনভেনশন মুসলিম লীগের সভাপতি হিসেবে দায়িত্ব পালন করেন। ১৯৫৪ সালের নির্বাচনে যুক্তফ্রন্ট প্রার্থী তাজউদ্দীন আহমদের নিকট পরাজিত হন। ১৯৬৫ সালে পূর্ব পাকিস্থান মন্ত্রী পরিষদের সদস্য নির্বাচিত হয়ে ১৯৬৯ সাল পর্যন্ত কৃষি ও খাদ্যমন্ত্রীর দায়িত্ব পালন করেন। 

রাজনৈতিক ও কর্মজীবন
পারিবারিক জীবন
মৃত্যু
জন্ম ও প্রাথমিক জীবন